Diari Oficial de la Generalitat Valenciana


Sumari del DOGV 3044, del 28-07-1997 (1997/9366)

DECRET legislatiu 1/1997, de 23 de juliol, del Govern Valencià, pel qual s'aprova el text refós de la Llei sobre Caixes d'Estalvis.
-----------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/dlg/1997/07/23/1**

### Versions

 01/01/2017 - Actualitat  09/04/2015 - 31/12/2016  Text inicial: 29/07/1997 - 08/04/2015 

### Dades del document

Número de DOGV
:   3044

Data del DOGV
:   28-07-1997

Secció del DOGV
:   DISPOSICIONS GENERALS

Número del document
:   1997/9366


Data del document
:   23-07-1997

Organisme emissor
:   Conselleria d'Economia, Hisenda i Administració Pública

Tipus de document
:   Decret legislatiu

Correcció d'errades

Anàlisi jurídica

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Última revisión 01.01.2017**

**Decret Legislatiu 1/1997, de 23 de juliol, pel qual s’aprova el Text Refós de la Llei sobre Caixes d’Estalvis** ****[1]****

[**(Diari Oficial núm. 3044 de 28.07.1997)**](http://www.dogv.gva.es/datos/1997/07/28/pdf/1997_9366.pdf) **Ref. 1987/1997**

La Llei de la Generalitat Valenciana 1/1990, de 22 de febrer, sobre Caixes d'Estalvi, va escometre el desplegament legislatiu de la competència exclusiva que l'Estatut d'Autonomia de la Comunitat Valenciana, en l'article 34.1.6 atorga a la Generalitat Valenciana en aquesta matèria, d'acord amb les bases i l'ordenació de l'activitat econòmica general i la política monetària de l'Estat. Aquesta llei fou elaborada partint de la normativa bàsica de l'Estat, continguda fonamentalment en la Llei 31/1985, de 2 d'agost, de regulació de les normes bàsiques sobre òrgans rectors de les caixes d'estalvis (LORCA), i de diversos pronunciaments del Tribunal Constitucional sobre la legislació estatal i autonòmica existent sobre aquesta matèria.

D'altra banda, la Llei 2/1993, de 6 d'octubre, de la Generalitat Valenciana, per la qual es modifica la Llei de la Generalitat Valenciana 1/1990, de 22 de febrer, de Caixes d'Estalvi, tingué com a objectiu fonamental l'adaptació d'aquesta llei a posteriors criteris interpretatius del Tribunal Constitucional sobre el caràcter bàsic de determinats preceptes de la Llei estatal 31/1985, de 2 d'agost, de regulació de les normes bàsiques sobre òrgans rectors de les caixes d'estalvis (LORCA).

Finalment, la Llei 4/1997, de 16 de juny, de la Generalitat Valenciana, de modificació de la Llei de la Generalitat Valenciana 1/1990, de 22 de febrer, sobre Caixes d'Estalvi, actualitza el marc jurídic aplicable a aquestes entitats, adaptant-lo a la nova realitat econòmica, social i institucional de la nostra societat i introduint-hi al mateix temps una sèrie de millores tècniques sobre el text anterior, tot això amb la finalitat d'assolir, d'una forma més eficaç, els objectius que animen l'acció del protectorat de la Generalitat Valenciana sobre les caixes d'estalvis.

El principi de seguretat jurídica, proclamat per l'article 9.3 de la Constitució Espanyola, aconsella la promulgació d'un text refós de totes les normes legals autonòmiques anteriorment esmentades. Així ho van entendre el Govern Valencià i les Corts Valencianes en proposar i aprovar, respectivament, la disposició final primera de l'esmentada Llei 4/1997, de 16 de juny, per la qual s'autoritza el Govern Valencià perquè, en el termini màxim de tres mesos comptats des de la publicació en el Diari Oficial de la Generalitat Valenciana, elabore i aprove, mitjançant decret legislatiu, un text refós de la Llei sobre Caixes d'Estalvis, que integre les normes legals vigents sobre la matèria, i el faculta, així mateix, per aclarir, regularitzar o harmonitzar els textos objectes de refosa.

Per això, a proposta del conseller d'Economia, Hisenda i Administració Pública, d'acord amb el Consell Jurídic Consultiu, i amb la deliberació prèvia del Govern Valencià, en la reunió del dia 23 de juliol de 1997,

 

DECRETE

 

**Article únic**

S'aprova el text refós de la Llei sobre Caixes d'Estalvis, que s'hi insereix com a annex.

 

DISPOSICIÓ DEROGATÒRIA

 

1. Queden derogades totes les normes d'igual o inferior rang en allò que contradiguen o s'oposen al que disposa el text refós aprovat amb aquest decret legislatiu. En particular, manquen d'eficàcia totes aquelles clàusules estatuàries o reglamentàries de les caixes d'estalvis que s'oposen als preceptes del text refós esmentats, i queda facultat l'Institut Valencià de Finances per a la resolució dels problemes que en aquest ordre es poguessen manifestar.

2. Així mateix, per ser incorporades al text refós aprovat amb aquest decret legislatiu, queden derogades:

- La Llei de la Generalitat Valenciana 1/1990, de 22 de febrer, sobre Caixes d'Estalvi.

- La Llei 2/1993, de 6 d'octubre, de la Generalitat Valenciana, per la qual es modifica la Llei de la Generalitat Valenciana 1/1990, de 22 de febrer, de Caixes d'Estalvi.

- La Llei 4/1997, de 16 de juny, de la Generalitat Valenciana, de modificació de la Llei de la Generalitat Valenciana 1/1990, de 22 de febrer, sobre Caixes d'Estalvi.

 

DISPOSICIÓ FINAL

 

**Única. Entrada en vigor**

Aquest decret legislatiu entrarà en vigor l'endemà de la publicació en el Diari Oficial de la Generalitat Valenciana.

 

València, 23 de juliol de 1997

 

El president de la Generalitat Valenciana,

EDUARDO ZAPLANA HERNÁNDEZ-SORO

 

El conseller d'Economia, Hisenda i Administració Pública,

JOSÉ LUIS OLIVAS MARTÍNEZ

 

 

 

ANNEX  
 Text refós de la Llei sobre Caixes d'Estalvis

 

TÍTOL I. Disposicions generals

 

CAPÍTOL I. Naturalesa jurídica i funcions

 

**Article 1. Àmbit d’aplicació i definició** ****[2]****

1. Esta llei serà aplicable a les caixes d’estalvis amb domicili social a la Comunitat Valenciana i, si és el cas, a les domiciliades en altres comunitats, exclusivament pel que fa a les activitats realitzades al territori de la Comunitat Valenciana.

2. Als efectes d’esta llei, s’entén per caixes d’estalvis les entitats de crèdit de naturalesa fundacional i caràcter social l’activitat financera de les quals s’oriente principalment a la captació de fons reembossables i a la prestació de servicis bancaris i d’inversió per a clients detallistes i xicotetes i mitjanes empreses.

 

**Article 2. Àmbit d’actuació territorial** ****[3]****

Les caixes d’estalvis amb domicili social a la Comunitat Valenciana limitaran el seu àmbit d’actuació al territori de la dita comunitat autònoma. No obstant això, podrà sobrepassar-se este límit sempre que s’actue a les províncies limítrofes amb la dita comunitat..

 

**Article 3**

Les caixes d'estalvis gaudiran del protectorat de la Generalitat Valenciana, que s'exercirà en el marc de les bases i l'ordenació de l'activitat econòmica general i la política monetària de l'Estat, d'acord amb els principis següents:

a) Procurar el desenvolupament i el bon funcionament de les caixes d'estalvis.

b) Vetlar perquè en cada caixa d'estalvis hi haja una adequada organització administrativa i comptable i procediments de control intern adequats.

c) Defensar i protegir la independència, el prestigi i l'estabilitat de les caixes d'estalvis.

d) Vigilar que les caixes d'estalvis complesquen les normes d'ordenació i disciplina.

e) Vetlar perquè els criteris de democratització, eficàcia i transparència estiguen presents en la configuració i el funcionament dels òrgans de govern de les caixes d'estalvis.

 

**Article 4**

Sense perjudici de la normativa bàsica de l'Estat, les caixes d'estalvis de la Comunitat Valenciana es regiran per les disposicions següents:

1. Aquesta llei.

2. Les normes reglamentàries dictades en desplegament d'aquesta llei.

3. Els seus propis estatuts i reglaments.

4. Amb caràcter de dret supletori, l'ordenament general de l'Estat.

 

CAPÍTOL II. Creació

 

**Article 5**

1. El conseller d'Economia, Hisenda i Administració Pública podrà autoritzar la creació de noves caixes d'estalvis, atenent el que preveu la normativa bàsica de l'Estat.

2. Les sol·licituds de creació s'hauran de formular davant l'Institut Valencià de Finances i duran adjunta la documentació que reglamentàriament es determine.

 

**Article 6**

Per a la creació d'una nova caixa d'estalvis caldrà tenir un fons de dotació en efectiu de la quantia que, amb caràcter general, establesca la legislació de l'Estat.

 

**Article 7**

1. Una vegada concedida l'autorització i aprovats els estatuts socials, s'atorgarà l'oportuna escriptura fundacional de l'entitat.

2. L'escriptura fundacional contindrà, com a mínim, els aspectes següents:

a) Identitat de les persones fundadores i de qui actue en representació seua.

b) Manifestació expressa de la voluntat de constituir una caixa d'estalvis sotmesa a les disposicions vigents.

c) La dotació inicial. Si com a part de la dotació inicial hi ha aportacions no dineràries addicionals a la dotació mínima exigida legalment, es descriuran els béns i els drets que la integren, el títol de propietat i les càrregues, si n'hi havia.

d) Estatuts de l'entitat.

e) Persones integrants del patronat inicial de la fundació.

3. L'escriptura fundacional haurà de ser inscrita en el Registre de Caixes d'Estalvis de la Comunitat Valenciana, moment a partir del qual la nova caixa d'estalvis gaudirà de personalitat jurídica.

4. Inscrita en el Registre de Caixes d'Estalvis de la Comunitat Valenciana, i també en el Registre Especial de Caixes Generals d'Estalvi Popular, la nova caixa d'estalvis podrà iniciar les seues activitats.

5. Les inscripcions són intransmissibles.

6. L'autorització concedida per a la creació d'una caixa d'estalvis caducarà si no es dóna començament a les activitats específiques del seu objecte social dins dels dotze mesos següents a la data de notificació de l'autorització, per causa imputable a l'interessat.

 

**Article 8**

1. Transitòriament, i fins que es constituesquen els òrgans de govern que determina l'article 16 d'aquesta llei, l'administració i gestió de la nova caixa d'estalvis recaurà en una Comissió Gestora, els membres de la qual, en nombre mínim de 10 i màxim de 21, seran nomenats directament pels fundadors. La Comissió Gestora nomenarà un director general.

2. Las caixes d'estalvis de nova creació constituiran els seus òrgans de govern d'acord amb el que estableix aquesta llei i les normes concordants, en el termini de dos anys a partir de l'inici de les seues operacions.

3. El primer Consell d'Administració que es realitze, una vegada constituït d'acord amb el que preveu aquesta llei, haurà de ratificar, si escau, el director general designat per la Comissió Gestora, que serà posteriorment confirmat per l'Assemblea General convocada a l'efecte.

 

**Article 9**

1. L'autorització concedida per a la creació d'una caixa d'estalvis podrà ser revocada en els supòsits següents:

a) Si es renuncia de mode exprés a l'autorització.

b) Si interromp de fet les activitats específiques del seu objecte social durant un període superior a sis mesos.

c) Si resulta que obtingué l'autorització per mitjà de declaracions falses o per un altre mitjà irregular.

d) Si incompleix les condicions que van motivar l'autorització, llevat que es dispose una altra cosa en relació amb alguna d'aquestes condicions.

e) Si manca de fons propis suficients o no ofereix garantia de poder complir les seues obligacions en relació amb els seus creditors i, en particular, no garantesca la seguretat dels fons que li hagen estat confiats.

f) Si l'entitat és exclosa del Fons de Garantia de Dipòsits.

g) Per sanció, com a conseqüència d'infracció administrativa molt greu de la legislació en matèria de caixes d'estalvis i de disciplina i intervenció de les entitats de crèdit.

2. Correspon al conseller d'Economia, Hisenda i Administració Pública la facultat de revocar l'autorització administrativa, excepte en el supòsit recollit en el paràgraf g) de l'apartat anterior, la competència del qual es reserva al Govern Valencià.

3. La revocació de l'autorització administrativa durà implícita la dissolució de la caixa d'estalvis i l'obertura del període de liquidació.

 

**Article 10**

L'Institut Valencià de Finances durà el Registre de Caixes d'Estalvis de la Comunitat Valenciana, el contingut del qual, que serà públic, es determinarà reglamentàriament.

 

**Article 11. Denominació** ****[4]****

Qualsevol persona física o jurídica s’haurà d’abstindre d’utilitzar a la Comunitat Valenciana les denominacions “caixa d’estalvis” i “mont de pietat”, o altres que puguen induir-hi a confusió, sense estar inscrita en el registre que legalment corresponga a les caixes d’estalvis.

No obstant això, les fundacions bancàries i ordinàries podran utilitzar en la seua denominació i en la seua activitat les denominacions pròpies de les caixes d’estalvis de què procedisquen.

Així mateix, les entitats de crèdit que hagen rebut, en tot o en part, l’activitat financera d’una caixa d’estalvis podran utilitzar en la seua activitat les marques o els noms comercials notoris o anomenats, sempre que siguen titulars o compten amb el consentiment previ de la caixa titular de les dites marques o noms comercials.

 

CAPÍTOL III. Modificació d'estatuts i reglaments i modificacions estructurals

 

**Article 12**

Correspon a l'Institut Valencià de Finances l'aprovació de modificacions dels estatuts i reglaments de les caixes d'estalvis acordades per l'Assemblea General.

 

**Article 13. Autorització de modificacions estructurals** ****[5]****

1. Adoptat l’acord pertinent per l’assemblea general, correspon a la persona titular de la conselleria competent en matèria d’hisenda autoritzar qualsevol fusió, escissió, transformació o cessió global de l’actiu i del passiu en què intervinga alguna caixa d’estalvis amb domicili social a la Comunitat Valenciana. Així mateix, quedaran subjectes a autorització els acords relatius a la integració en sistemes institucionals de protecció. No requerirà autorització la transformació obligatòria en fundacions ordinàries o bancàries, en els termes establits en la legislació bàsica de l’Estat. ****[6]****

2. En tot cas, per a concedir les autoritzacions enunciades en l'apartat anterior, la caixa implicada haurà d'observar les condicions següents:

a) Que queden fora de perill els drets i les garanties dels afectats pel canvi.

b) Que es permeta la continuïtat de l'obra social. 

c) En els casos de fusió, que les entitats implicades no estiguen en procés de liquidació. 

3. En el cas de fusió de caixes d'estalvis amb creació de nova entitat i, per tant, dissolució de les entitats fusionades, es realitzarà l'elecció d'òrgans de govern en el termini de dos anys a partir de l'aprovació dels estatuts i reglaments. Durant aquest termini provisional i transitori, els òrgans de govern de la nova entitat seran els que es fixen en els pactes de fusió, respectant el que estableix aquesta llei.

4. En el cas de fusions per absorció, quedaran dissolts els òrgans de govern de la caixa d'estalvis absorbida, i l'administració, la gestió, la representació i el control de l'entitat correspondrà als de la caixa d'estalvis absorbent. No obstant això, reglamentàriament es preveurà el procediment pel qual, de forma transitòria i fins la següent renovació parcial, es podrà mantenir en els òrgans de la caixa d'estalvis absorbent una representació dels de l'absorbida.

5. Quan en les operacions de fusió, amb creació de nova entitat o per absorció, intervinguen una o més caixes d'estalvis que tinguen entitat fundadora reconeguda, els estatuts de la caixa d'estalvis resultant podran atorgar representació a cada entitat fundadora, dins del percentatge màxim establert en aquesta llei per al grup esmentat, d'acord amb la dimensió econòmica de les caixes d'estalvis, i pel procediment que reglamentàriament es determine.

6. El conseller d'Economia, Hisenda i Administració Pública vetlarà pel compliment i l'eficàcia dels pactes de fusió contrets o subscrits entre les caixes d'estalvis que haguessen estat objecte d'un procés de fusió.

7. ****[7]****

8. La denegació de l'autorització de fusió només podrà produir-se mitjançant resolució motivada quan l'entitat resultant puga incomplir qualsevol dels requisits objectius previstos en esta llei i en les seues normes de desplegament.

 

**Article 14**

1. Correspon al conseller d'Economia, Hisenda i Administració Pública l'autorització de la dissolució de una caixa d'estalvis. Una vegada aprovada la dissolució, excepte en el cas de fusió, s'entrarà en període de liquidació.

2. Quan es produesca la liquidació de una caixa d'estalvis, el conseller d'Economia, Hisenda i Administració Pública haurà d'acordar la intervenció de les operacions corresponents, si pel nombre d'afectats o per la situació patrimonial de l'entitat aquesta mesura resulta aconsellable.

3. L'adjudicació dels béns resultants de la liquidació s'ajustarà al que es dispose reglamentàriament.

4. Aquestes disposicions s'han d'entendre sense perjudici de les normes estatals que regulen el Fons de Garantia de Dipòsits, i de les de disciplina i intervenció de les entitats de crèdit. En qualsevol cas, les institucions o organismes competents podran establir sistemes de col·laboració en l'exercici de les competències respectives.

 

**Article 15**

Les resolucions administratives per les quals s'autoritze la creació de caixes d'estalvis, així com les referides a les autoritzacions previstes en els articles 13 i 14 d'esta llei, es publicaran en el Diari Oficial de la Comunitat Valenciana i es comunicaran al Registre Especial de Caixes Generals d'Estalvi Popular, amb inscripció prèvia en el Registre de Caixes d'Estalvis de la Comunitat Valenciana.

 

**Article 15 bis** ****[8]****

 

TÍTOL II. Òrgans de govern

CAPÍTOL I. Disposicions comunes

 

**Article 16. Òrgans de Govern** ****[9]****

1. L’administració, gestió, representació i control de les caixes d’estalvis correspon als òrgans de govern següents:

a) Assemblea General.

b) Consell d’Administració.

c) Comissió de Control.

2. Addicionalment, al si del consell d’administració, es constituirà la comissió d’inversions i la comissió de retribucions i nomenaments. També podrà constituir-se la comissió d’obra social.

3. Així mateix, hi podrà haver comissions delegades la composició de les quals es determinarà en els estatuts.

4. Els òrgans de govern actuaran amb caràcter col·legiat i les persones components exerciran les seues funcions en benefici exclusiu dels interessos de la caixa d’estalvis a què pertanguen i del compliment de la seua funció economicosocial, amb plena independència de qualssevol altres interessos que els pogueren afectar.

 

**Article 17. Dietes i retribucions** ****[10]****

1. El càrrec de membre de qualsevol dels òrgans de govern, com de les comissions delegades, no podrà originar percepcions diferents de les dietes per assistència a reunions i desplaçament. L’assemblea general, a proposta del consell d’administració, determinarà l’import de les citades dietes, que no excediran els límits màxims autoritzats, amb caràcter general, per la conselleria competent en matèria d’hisenda. D’altra banda, l’import de les dietes d’assistència a consells d’administració d’altres societats participades, directament o indirectament, per la caixa, quan el càrrec s’ostente en representació o promogut per esta, no podran excedir l’import fixat per l’assemblea de la caixa per l’assistència al propi consell d’administració, per la qual cosa tal excés, en cas que l’hi haguera, haurà de cedir-se a la caixa.

2. Sense perjudici del que hi ha disposat en l’apartat anterior, l’assemblea general podrà atribuir funcions executives a la persona que n’ostente la presidència, que hauran de detallar-se en els estatuts; en tal cas, se li podrà assignar una retribució per haver d’exercir les seues funcions amb dedicació exclusiva. L’exercici de la presidència executiva serà, per tant, incompatible amb qualsevol activitat retribuïda tant de caràcter públic com privat, excepte l’administració del propi patrimoni i aquelles activitats que exercisca en representació de la caixa. En este últim cas, els ingressos que obtinga, diferents a dietes d’assistència a consells d’administració, o altres compensacions amb idèntica finalitat, hauran de cedir-se a la caixa pel compte de la qual realitza esta activitat o representació, o deduir-se de la retribució percebuda en la mateixa; no obstant l’anterior, l’import de les citades dietes d’assistència que excedisquen del fixat per l’assemblea de la caixa per l’assistència al propi consell d’administració, haurà, així mateix, de cedir-se a la caixa.

3. La política general de dietes i retribucions aplicable, si és el cas, a les persones membres dels òrgans de govern, a les persones que siguen titulars de la direcció general o assimilades, les que ocupen llocs de responsabilitat en funcions de control intern i totes aquelles que exercisquen altres llocs clau per al desenrotllament diari de l’activitat de la caixa d’estalvis, incloent entre estes les que hi mantinguen una relació laboral de caràcter especial d’alta direcció, es regirà pel principi de màxima transparència sobre els distints conceptes retributius.

 

**Article 18. Requisits** ****[11]****

1. Les persones membres dels òrgans de govern hauran de reunir els requisits següents:

a) Ser persona física, major d'edat i no estar incapacitat o incapacitada.

b) Tindre la residència habitual en la regió o zona d'activitat de la caixa d'estalvis.

c) No estar sotmés a les incompatibilitats regulades en l'article següent.

2. Addicionalment, en el cas de ser triades en representació del grup d'impositors i impositores, les persones membres de l'assemblea general, així com els compromissaris o compromissàries, hauran de tindre la condició d'impositor o impositora de la caixa d'estalvis amb una antiguitat superior a dos anys en el moment de l'elecció. Així mateix, hauran de tindre un saldo mitjà en comptes no inferiors al que es determine en les normes que desenrotllen esta llei.

3. D'altra banda, les persones membres del consell d'administració i la comissió de control, així com les persones que siguen titulars de la direcció general o assimilades, les que ocupen llocs de responsabilitat en funcions de control intern i les que exercisquen altres llocs clau per al desenrotllament diari de l'activitat de la caixa, incloent-hi entre estes aquelles que hi mantinguen una relació laboral de caràcter especial d'alta direcció, hauran de reunir els requisits d'honorabilitat comercial i professional, coneixements i experiència adequats i estar en disposició d'exercir un bon govern, exigits per la legislació aplicable a estos efectes a les persones membres de l'òrgan d'administració i càrrecs equivalents dels bancs.

 

**Article 19. Incompatibilitats** ****[12]****

No podran ser membres dels òrgans de govern de les caixes d'estalvis:

a) La persones que tinguen antecedents penals per delictes dolosos; les persones que estiguen inhabilitades per a exercir càrrecs públics o d'administració o direcció en entitats financeres; les que estiguen inhabilitades d'acord amb la Llei 22/2003, de 9 de juliol, Concursal, mentres no haja conclòs el període d'inhabilitació fixat en la sentència de qualificació del concurs, i les fallides i concursades no rehabilitades en procediments concursals anteriors a l'entrada en vigor de la llei indicada.

b) Les persones que ocupen els llocs de president o presidenta, conseller o consellera, administrador o administradora, director o directora, el o la gerent, assessor o assessora o assimilat d'altres intermediaris financers, o d'empreses dependents d'ells, així com de corporacions o entitats que propugnen, sostinguen o garantisquen institucions o establiments de crèdit o financers, excepte els que tenen els dits càrrecs en representació de la caixa d'estalvis, o promoguts per esta.

c) El personal en actiu d'un altre intermediari financer.

d) Les persones al servici de l'Administració General de l'Estat o de les comunitats autònomes que facen funcions relacionades directament amb les activitats pròpies de les caixes d'estalvis.

e) Les persones que estiguen lligades a la caixa d'estalvis o a una societat en el capital de la qual participe aquella per contractes d'obres, servicis, subministraments o qualsevol altre treball retribuït, a excepció d'aquelles que estiguen vinculades a la caixa per relació laboral, durant el període en què es mantinga vigent la respectiva relació contractual i dos anys després, com a mínim, computats a partir de la seua extinció.

f) Les persones que, per si mateixes o en representació d'altres persones o entitats, mantingueren, en el moment de ser triades, deutes vençuts i exigibles de qualsevol tipus davant la caixa d'estalvis, o durant l'exercici de les seues funcions hagueren incorregut en l'incompliment de les obligacions contretes amb la caixa amb motiu de crèdits, préstecs o per impagament de deutes de qualsevol tipus davant d'esta.

g) Les persones que exercisquen qualsevol càrrec executiu en un partit polític, associació empresarial o organització sindical, i les persones que exercisquen càrrecs polítics electes o siguen alts càrrecs de l'Administració General de l'Estat, de l'Administració de les comunitats autònomes i de l'Administració local, així com de les entitats del sector públic, de dret públic o privat, vinculades o dependents d'aquelles. Esta incompatibilitat s'estendrà durant els dos anys següents a la data del cessament dels dits càrrecs.

 

**Article 20. Nomenament, renovació i provisió de vacants** ****[13]****

1. Les persones membres dels òrgans de govern seran nomenades per un període de sis anys, i podran ser reelegides sempre que continuen complint els requisits establits en l’article 18. No obstant això, les persones vocals independents del consell d’administració i de la comissió de control no podran tindre esta condició durant un període superior a 12 anys.

2. La renovació de les persones membres dels òrgans de govern s’escometrà a parts iguals, cada tres anys. La renovació de l’assemblea general respectarà la proporcionalitat de les representacions que la componen.

3. El procediment i les condicions per al nomenament, renovació i provisió de vacants de les persones membres dels òrgans de govern es determinaran en les normes que desenrotllen esta llei.

 

**Article 21. Causes de cessament** ****[14]****

1. Les persones membres dels òrgans de govern cessaran en l'exercici dels seus càrrecs, únicament i exclusivament en algun dels supòsits següents:

a) Per compliment del termini per al qual van ser designades.

b) Per renúncia.

c) Per defunció o declaració de defunció o absència legal.

d) Per la pèrdua de qualsevol dels requisits exigits per a la designació.

e) Per incórrer en incompatibilitat sobrevinguda.

2. A més, les persones membres de l'assemblea general cessaran per acord de separació adoptat per l'assemblea general si s'apreciara causa justa. S'entendrà que existeix causa justa quan s'incomplisquen els deures inherents al càrrec, o perjudiquen amb la seua actuació, pública o privada, el prestigi, el bon nom o l'activitat de la caixa. L'acord de separació haurà d'estar suficientment motivat i es comunicarà a l'Institut Valencià de Finances

 

**Article 22. Limitacions a la contractació** ****[15]****

Els que hagen tingut la condició de membre dels òrgans de govern de la caixa d'estalvis no podran formalitzar amb esta o amb societats en el capital de les quals participe esta, en la forma que es determine en les normes de desplegament d'esta llei, contractes d'obres, subministraments, servicis o treballs retribuïts durant un període mínim de dos anys, comptadors a partir del cessament en el corresponent òrgan de govern, sense perjuí de la continuïtat de la relació laboral en el cas del personal de la caixa, designat pel seu grup de representació.

 

CAPÍTOL II. Assemblea General

 

**Article 23. Nombre de membres** ****[16]****

1. L'assemblea general és l'òrgan que assumix el suprem govern i decisió de la caixa d'estalvis. En la seua composició s'hauran de reflectir adequadament els interessos de les entitats fundadores, dels impositors i impositores i dels destinataris de l'obra social. Les persones membres de l'assemblea general es denominaran consellers o conselleres generals.

2. Els estatuts de la caixa d'estalvis han de fixar el nombre de membres de l'assemblea general, d'acord amb un principi de proporcionalitat en funció de la seua dimensió econòmica, entre un mínim de 30 i un màxim de 100.

 

**Article 24. Composició** ****[17]****

1. La representació dels interessos socials i col·lectius en l'assemblea general es portarà a efecte per mitjà de la participació dels grups següents:

a) Els impositors i impositores de la caixa, amb una participació del 50%.

b) La Generalitat, amb una participació del 17%.

c) Les corporacions municipals en el terme de les quals tinga oberta una oficina la caixa d'estalvis, amb una participació del 8%.

d) El personal de la caixa d'estalvis, amb una participació del 15%.

e) Les persones o entitats fundadores de la caixa d'estalvis, amb una participació del 5%, si és el cas.

f) Altres entitats representatives d'interessos col·lectius, amb una participació del 5%.

2. Quan la persona o entitat fundadora de la caixa d'estalvis no estiga reconeguda en els seus estatuts, el percentatge assignat a esta en l'apartat anterior es repartirà proporcionalment entre els grups de representació d'impositors i impositores, personal i altres entitats representatives, en relació amb els percentatges establits per a cada un d'estos.

 

**Article 25. Grups de representació** ****[18]****

1. Les persones membres de l'assemblea general que siguen representants del grup de la Generalitat les nomenaran les Corts entre persones de reconeguda competència, prestigi i experiència en l'àrea de l'economia i les finances, de conformitat amb el principi de proporcionalitat en funció de la importància numèrica dels grups polítics integrants en les Corts.

2. Les persones membres de l'assemblea general que siguen representants del grup d'impositors i impositores seran elegides per circumscripcions. La distribució del seu nombre per cada circumscripció es farà en proporció a la xifra de depòsits captats per la caixa en cada una d'estes.

Del nombre de membres corresponents a cada circumscripció, la mitat s'assignarà als seus grans impositors i impositores. La resta de representants del grup d'impositors i impositores seran elegits per compromissaris i compromissàries, entre qui tinguen esta condició.

Les persones membres de l'assemblea general que siguen representants d'este grup han de ser elegides en processos electorals amb la màxima transparència, publicitat i garanties d'igualtat per als impositors i impositores que participen en cada fase del procés, elecció que ha d'assegurar les mateixes possibilitats d'accés a la informació del procés electoral per a tots ells.

3. Les persones membres de l'assemblea general que siguen representants de corporacions municipals seran designades, atenent criteris de territorialitat, directament per les mateixes corporacions, de forma proporcional a la importància numèrica dels grups municipals que integren de cada una d'estes.

4. Les persones membres de l'assemblea general que siguen representants del personal de la caixa seran elegides, per mitjà de sistema proporcional, per les persones que posseïsquen la seua representació legal. No obstant això, també podran ser elegides, directament, per la plantilla, si així es determina en els seus estatuts. Les persones que formen part de la candidatura hauran de tindre, com a mínim, una antiguitat de dos anys en la plantilla.

5. Les persones membres de l'assemblea general que siguen representants de les persones o entitats fundadores, tant institucions públiques com privades, seran nomenades directament per la persona o entitat fundadora.

6. Les persones membres de l'assemblea general que siguen representants d'altres entitats representatives d'interessos col·lectius seran nomenades, atenent criteris de territorialitat, directament per estes d'acord amb les seues normes internes de funcionament. Estes entitats, siguen fundacions, associacions o corporacions de caràcter cultural, científic, benèfic, cívic, econòmic o professional, no podran tindre la consideració d'Administració Pública ni entitat o corporació de dret públic.

7. El procediment per a l'elecció de les persones que tinguen la representació de cada un dels grups serà el que es determine reglamentàriament.

 

**Article 26. Representació del personal** ****[19]****

1. El personal de la caixa d'estalvis accedirà a l'assemblea general exclusivament per este grup de representació.

2. Les persones membres de l'assemblea general que siguen representants del personal tindran les mateixes garanties que les establides per als seus representants legals en l'article 68.c del text refós de la Llei de l'Estatut dels Treballadors, aprovat pel Reial Decret Legislatiu 1/1995, de 24 de març.

 

**Article 27** ****[20]****

 

**Article 28. Funcions** ****[21]****

Sense perjuí de les facultats generals de govern, competixen de forma especial a l'assemblea general les funcions següents:

a) Nomenar les persones membres del consell d'administració i de la comissió de control, així com a les de la comissió d'inversions, de la comissió de retribucions i nomenaments i, si és el cas, de la comissió d'obra social. Així mateix, serà competent per a l'adopció dels acords de separació del càrrec, de conformitat amb el que establix l'article 21.2.

b) Aprovar i modificar els estatuts i el reglament.

c) Aprovar les operacions previstes en l'article 13.1, així com la dissolució i liquidació de la caixa d'estalvis.

d) Definir anualment les línies generals del pla d'actuació de la caixa d'estalvis, perquè puga servir de base a la labor del consell d'administració i de la comissió de control.

e) Aprovar la gestió del consell d'administració i els comptes anuals, així com l'aplicació dels excedents als fins propis de la caixa d'estalvis.

f) Crear i dissoldre obres socials, així com aprovar els seus pressupostos anuals i la gestió i liquidació d'estos.

g) Entendre i pronunciar-se sobre les impugnacions presentades contra resolucions o acords presos per la comissió de control, en exercici de la funció que li atribuïx l'article 42.1.g de la llei. Esta funció podrà ser delegada en una comissió constituïda a este efecte.

h) Aprovar l'informe anual en què es determinen les mesures adoptades per a garantir la independència de les persones membres de l'assemblea general que siguen representants del grup d'impositors i impositores, respecte als d'altres grups.

i) Qualssevol altres assumptes que siguen sotmesos a la seua consideració pels òrgans facultats a este efecte o siguen de la seua competència.

 

**Article 29. Règim de funcionament** ****[22]****

1. Les assemblees generals podran ser ordinàries i extraordinàries. Les assemblees ordinàries tindran lloc una vegada a l'any. Les assemblees extraordinàries tindran lloc tantes vegades com siguen expressament convocades.

2. L'assemblea general quedarà vàlidament constituïda en primera convocatòria quan les persones membres presents posseïsquen, almenys, el cinquanta per cent dels drets de vot. La constitució en segona convocatòria serà vàlida siga quin siga el nombre d'assistents. Les persones membres de l'assemblea general no podran estar representades per un altre membre o per tercera persona, siga física o jurídica.

3. Els acords de l'assemblea general s'adoptaran, com a regla general, per majoria simple de vots de les persones membres concurrents, excepte en els casos previstos en l'article 21.2 i en els paràgrafs b i c de l'article anterior, en els quals es requerirà, en tot cas, l'assistència d'un nombre de membres que represente la majoria dels drets de vot, i serà necessari, a més, com a mínim, el vot favorable de dos terços dels assistents.

Cada membre de l'assemblea general tindrà dret a un vot, i s'atorgarà vot de qualitat a qui presidisca la reunió. Els acords vàlidament adoptats obliguen a totes les seues persones membres, incloent-hi les dissidents i absents.

4. Els que posseïsquen la presidència o vicepresidències del consell d'administració ocuparan estos càrrecs en l'assemblea general. En la seua absència, l'assemblea nomenarà una de les seues persones membres perquè presidisca i dirigisca la sessió de què es tracte.

D'altra banda, la persona que ocupe la secretaria del consell d'administració exercirà el mateix càrrec en l'assemblea general.

5. Assistiran a les assemblees generals, amb veu però sense vot, tant la persona titular de la direcció general de la caixa d'estalvis com les persones vocals del consell d'administració i de la comissió de control que no siguen membres de l'assemblea general. No obstant això, si qui posseïx la presidència del consell, o la persona que el o la substituïsca, siga conseller o consellera independent i, per tant, no siga membre de l'assemblea general, tindrà, exclusivament, un vot diriment, en cas d'empat, per a l'adopció d'acords de l'assemblea general que presidisca.

6. Les altres condicions de convocatòria i funcionament de les assemblees generals es determinaran en les normes que despleguen esta llei.

 

CAPÍTOL III. Consell d'Administració

 

**Article 30. Funcions** ****[23]****

1. El consell d'administració és l'òrgan que té encomanat el govern, la representació, l'administració i la gestió financera, així com la de l'obra social de la caixa d'estalvis, per al compliment dels seus fins, amb plenitud de facultats i sense més limitacions que les reservades expressament a la resta d'òrgans de govern en esta llei o en els seus estatuts.

2. El consell d'administració elaborarà anualment la proposta de les línies generals del pla d'actuació de la caixa d'estalvis, per a sotmetre la seua aprovació a l'assemblea general.

3. El consell d'administració assumirà, com a objectius fonamentals, l'aprovació de l'estratègia de la caixa d'estalvis i l'organització necessària per a la seua posada en pràctica, així com la supervisió i el control del fet que es complixen els objectius marcats i que es respecta l'objecte i interés social de la caixa.

4. El consell d'administració haurà d'establir normes de funcionament i procediments adequats per a facilitar que totes les seues persones membres puguen complir en tot moment les seues obligacions i assumir les responsabilitats que els corresponen d'acord amb les normes d'ordenació i disciplina de les entitats de crèdit i la resta de disposicions que siguen d'aplicació a les caixes d'estalvis.

 

**Article 31. Nombre de vocals** ****[24]****

El nombre de vocals del consell d'administració estarà comprés entre un mínim de 5 i un màxim de 12, en funció de la dimensió econòmica de la caixa d'estalvis.

 

**Article 32. Elecció de les persones vocals** ****[25]****

1. El nomenament de les persones vocals del consell d'administració l'efectuarà l'assemblea general en la forma que determinen els estatuts.

2. La majoria de les persones vocals del consell d'administració hauran de ser independents, mentres que la resta de vocals seran elegits entre les persones membres de l'assemblea general. La seua designació requerirà informe favorable de la comissió de retribucions i nomenaments, que haurà de tindre en compte, a més de la normativa d'aplicació, les pràctiques i estàndards nacionals i internacionals sobre govern corporatiu d'entitats de crèdit. Les persones membres de l'assemblea general no podran ser vocals independents.

3. Les persones membres de l'assemblea general podran agrupar-se per a designar, entre elles, les persones vocals no independents del consell d'administració en la forma en què s'establisca reglamentàriament. En el cas que es realitze esta representació proporcional, les que s'agrupen no podran participar en l'elecció de la resta de vocals no independents del consell.

 

**Article 33** ****[26]****

 

**Article 34. Causes d'incompatibilitat** ****[27]****

Constituiran causes d'incompatibilitat per a l'exercici del càrrec de vocal del consell d'administració de les caixes d'estalvis:

a) Les establides en l'article 19 respecte a les persones membres dels òrgans de govern.

b) Pertànyer al consell d'administració o òrgan equivalent de més de quatre societats mercantils o entitats cooperatives. A estos efectes, no es computaran els llocs ocupats en un consell d'administració o òrgan equivalent de societats en què el càrrec, el seu cònjuge, ascendents o descendents, juntament o separadament, siguen propietaris d'un nombre d'accions o participacions igual o superior al quocient de dividir el total d'accions o participacions representatives de la xifra capital social, pel nombre d'administradors o administradores de cada societat. La mateixa norma s'aplicarà als casos de representació legal de menors, absents o incapacitats. En tot cas, el nombre total de llocs d'administrador o administradora no podrà ser superior a huit, incloent-hi el càrrec que posseïx en la caixa d'estalvis.

 

**Article 35. Autoritzacions administratives d'operacions de crèdit i transmissió de béns o valors** ****[28]****

1. Sense perjuí de les competències atribuïdes al Banc d'Espanya en esta matèria, les persones vocals dels consells d'administració, així com els seus cònjuges, ascendents o descendents i les societats en què estes persones participen majoritàriament en el capital, bé de forma aïllada o conjunta, o en les quals exercisquen els càrrecs de president o presidenta, conseller o consellera, administrador o administradora, el o la gerent, director o directora general o que tinguen funcions semblants, no podran obtindre crèdits, avals ni garanties de la caixa d'estalvis respectiva o alienar a esta béns o valors de la seua propietat o emesos per estes societats, sense que hi haja acord del consell d'administració de la caixa d'estalvis i autorització de l'Institut Valencià de Finances. Esta prohibició s'estendrà, en tot cas, no sols a les operacions realitzades directament per les persones o entitats referides, sinó a aquelles altres en què puguen figurar una o diverses persones físiques o jurídiques interposades. No obstant això, no serà aplicable respecte als que posseïsquen la representació del personal, per als quals la concessió de crèdits es regirà pels convenis laborals, amb un informe previ de la comissió de control i de l'Institut Valencià de Finances.

2. La transmissió de qualsevol bé o valor, propietat d'una caixa d'estalvis, a les persones vocals del consell d'administració, així com a les persones vinculades que se citen en l'apartat anterior, haurà de comptar amb l'autorització administrativa de l'Institut Valencià de Finances.

 

**Article 36. Organització** ****[29]****

1. El consell d'administració nomenarà, entre les seues persones membres, la persona que ocupe la seua presidència, que, al seu torn, tindrà la de la caixa d'estalvis i la de l'assemblea general. Podrà elegir, així mateix, una o més persones que ocupen les vicepresidències, així com la persona titular de la secretaria, que podrà o no ser membre del consell. Els estatuts de la caixa preveuran les condicions en què estos càrrecs poden ser revocats, en tot cas, s'exigirà el vot favorable de, almenys, la majoria absoluta de les persones membres del consell.

2. El consell es reunirà totes les vegades que calga per a la bona marxa de la caixa d'estalvis. Podrà actuar en ple o delegar funcions, en una comissió executiva o en les persones que ocupen la presidència o la direcció general, a excepció de les relatives a l'elevació de propostes a l'assemblea general o quan es tracte de facultats especialment delegades en el consell, llevat que siga expressament autoritzat per a això.

 

**Article 37. Funcionament** ****[30]****

1. Les deliberacions del consell d'administració, de la comissió d'inversions, de la comissió de retribucions i nomenaments i, si és el cas, de les comissions delegades i de la comissió d'obra social tindran caràcter secret. Així mateix, els acords adoptats per estos òrgans, si és procedent i ho consideren convenient, també tindran caràcter secret. Tindrà la consideració d'infracció greu el trencament d'este als efectes de la incompatibilitat prevista en el paràgraf a de l'article 19 i sense perjuí de les responsabilitats d'un altre orde que puguen ser procedents.

2. Els acords del consell d'administració s'adoptaran per majoria de les persones vocals assistents, excepte en els casos per als quals la normativa aplicable o els seus estatuts prevegen una majoria qualificada. Qui presidisca la reunió tindrà vot de qualitat.

3. A les reunions del consell d'administració assistirà la persona titular de la direcció general amb veu però sense vot.

 

CAPÍTOL IV. Comissió de Control

 

**Article 38. Fins** ****[31]****

La comissió de control té per objecte cuidar del fet que la gestió del consell d'administració es faça en el marc de les línies generals d'actuació que indique l'assemblea general i les directrius emanades de la normativa financera, i prestarà especial atenció a la supervisió del procediment electoral i l'obra social de la caixa d'estalvis.

 

**Article 39. Elecció de les persones vocals** ****[32]****

1. El nomenament de les persones vocals de la comissió de control l'efectuarà l'assemblea general, en la forma que determinen els estatuts, entre persones que no tinguen la condició de vocals del consell d'administració. La mitat de les seues persones membres, en el cas de nombre parell, o la majoria d'elles, en cas de nombre imparell, seran independents, mentres que la resta de les persones vocals seran elegides entre les persones membres de l'assemblea general.

2. El nombre de membres de la comissió de control estarà comprés entre un mínim de 3 i un màxim de 7, en funció de la dimensió econòmica de la caixa d'estalvis.

3. El sistema de representació proporcional, previst en l'article 32.2 per a les persones vocals del consell d'administració, serà així mateix aplicable per a l'elecció de les persones vocals de la comissió de control.

4. En els processos electorals podrà, a més, formar part de la comissió de control, constituïda a este efecte en comissió electoral, una persona designada pel titular de la conselleria competent en matèria d'hisenda, entre persones amb capacitat i preparació tècnica adequades. Si és el cas, assistirà a les reunions, amb veu i sense vot, i haurà de guardar secret sobre els assumptes tractats, igual que qualsevol altre membre, excepció feta del seu deure d'informar davant de l'Institut Valencià de Finances.

 

**Article 40. Organització i funcionament** ****[33]****

1. La comissió de control nomenarà entre les seues persones membres la persona que ocupe la secretaria i, entre les seues persones vocals independents, qui ocupe la presidència. Els estatuts de la caixa d'estalvis preveuran les condicions en què els dits càrrecs poden ser revocats, i s'exigirà, en tot cas, el vot favorable, almenys, de la majoria absoluta de les persones membres de la comissió.

2. Sempre que la comissió de control així ho requerisca, la persona que ocupe la presidència del consell d'administració, així com la direcció general, assistiran a les reunions amb veu i sense vot.

3. Per al compliment de les seues funcions, la comissió de control es reunirà sempre que siga convocada per qui ocupe la presidència a iniciativa pròpia o a petició d'un terç de les persones membres i, com a mínim, una vegada al trimestre.

4. Els acords de la comissió de control s'adoptaran per majoria de les persones membres assistents, excepte en els supòsits per als quals la normativa aplicable preveja una majoria qualificada.

 

**Article 41. Requisits, limitacions i incompatibilitats** ****[34]****

Les persones vocals de la comissió de control hauran de reunir els mateixos requisits i tindran les mateixes incompatibilitats i limitacions que les establides per a les persones vocals del consell d'administració.

 

**Article 42. Funcions** ****[35]****

1. Per al compliment dels seus fins, la comissió de control tindrà atribuïdes les funcions següents:

a) Analitzar la gestió econòmica i financera de la caixa d'estalvis, i elevar a l'assemblea general, a l'Institut Valencià de Finances i al Banc d'Espanya informació semestral sobre esta.

b) Informar l'assemblea general sobre l'auditoria dels comptes anuals.

c) Informar l'assemblea general i l'Institut Valencià de Finances sobre la gestió del pressupost corrent de l'obra social, sobre el projecte de pressupost aprovat pel consell d'administració i sobre l'actuació, si és el cas, de la comissió d'obra social.

d) Informar l'Institut Valencià de Finances en els casos de nomenament i cessament del titular de la direcció general.

e) Proposar a l'assemblea general la suspensió de l'eficàcia dels acords del consell d'administració de la caixa d'estalvis quan entenga que vulneren les disposicions vigents o afecten greument la situació patrimonial, els resultats, o el crèdit de la caixa d'estalvis o els seus impositors i impositores o clients. De les esmentades propostes s'informarà l'Institut Valencià de Finances.

f) Informar sobre qüestions o situacions concretes a petició de l'assemblea general, de l'Institut Valencià de Finances o del Banc d'Espanya.

g) Vigilar i comprovar si els nomenaments o cessaments de les persones membres dels òrgans de govern han sigut realitzats d'acord amb la legislació, així com adoptar, si és el cas, els acords i les resolucions pertinents, sense perjuí de les facultats atribuïdes a la comissió de retribucions i nomenaments. La comissió de control haurà d'informar l'Institut Valencià de Finances de tots els acords i les resolucions presos fent ús de les seues facultats sobre estes matèries.

h) Requerir a qui ocupe la presidència de la caixa d'estalvis la convocatòria de l'assemblea general amb caràcter extraordinari, en el supòsit previst en el paràgraf e.

i) Elaborar un informe anual en què es determinen les mesures adoptades per a garantir la independència de les persones membres de l'assemblea general representants del grup d'impositors i impositores, respecte als d'altres grups.

j) Exercir, si és el cas, les funcions assignades a la comissió d'auditoria, en el text refós de la Llei de Societats de Capital, excepte quan les haguera assumit una comissió creada a este efecte.

2. Per al compliment d'estes funcions, la comissió de control podrà demanar del consell d'administració i de la persona titular de la direcció general tots els antecedents i la informació que considere necessaris.

 

CAPÍTOL V. Altres disposicions

 

Secció primera. El director general

 

**Article 43. Nomenament i remoció** ****[36]****

1. La persona titular de la direcció general o assimilada serà designada pel consell d'administració entre persones amb capacitat, preparació tècnica i experiència suficient per a desenrotllar les funcions pròpies d'este càrrec, i que reunisquen els requisits previstos en l'article 18.3. L'assemblea general haurà de confirmar el nomenament.

2. La persona titular de la direcció general podrà ser remoguda del càrrec per acord motivat de la majoria absoluta de les persones membres del consell d'administració. Este acord haurà de ser ratificat per l'assemblea general, amb un informe previ no vinculant de la comissió de control.

 

**Article 44. Retribucions i limitacions** ****[37]****

1. L'exercici del càrrec de titular de la direcció general requerix dedicació exclusiva i serà, per tant, incompatible amb qualsevol activitat retribuïda, tant de caràcter públic com privat, excepte l'administració del propi patrimoni i aquelles activitats que exercisca en representació de la caixa d'estalvis. En este últim cas, els ingressos que obtinga, diferents a dietes d'assistència a consells d'administració o similars, hauran de cedir-se a la caixa d'estalvis pel compte dels quals realitza esta activitat o representació; no obstant l'anterior, l'import de les citades dietes per assistència que excedisquen del fixat per l'assemblea de la caixa per l'assistència al propi consell d'administració, haurà, així mateix, de cedir-se a la caixa.

2. La persona titular de la direcció general tindrà les mateixes limitacions que les establides per a les persones vocals del consell d'administració en l'article 35.

3. En el cas que s'establisquen contractualment indemnitzacions per cessament de la persona titular de la direcció general, estes no seran eficaces fins que siguen autoritzades per l'Institut Valencià de Finances. La sol·licitud d'autorització haurà de ser resolta en el termini d'un mes des de la seua recepció en l'Institut. Quan en el procediment no haja recaigut una resolució en termini, s'entendrà denegada l'autorització.

 

**Article 45. Funcions** ****[38]****

La persona titular de la direcció general executarà els acords del consell d'administració i exercirà les funcions que els estatuts o el reglament de la caixa d'estalvis li encomanen.

 

Secció segona. El Registre d'Alts Càrrecs

 

**Article 46. Registre d'alts càrrecs** ****[39]****

1. L'Institut Valencià de Finances portarà el registre d'alts càrrecs de les caixes d'estalvis amb domicili social a la Comunitat Valenciana, al qual estes entitats estaran obligades a comunicar qualsevol modificació que afecte les persones membres del seu consell d'administració i de la comissió de control, així com la persona titular de la direcció general i la resta d'òrgans previstos en l'article 16.2.

2. Els nomenaments, cessaments i reeleccions de les persones referides en l'apartat anterior es comunicaran a l'Institut Valencià de Finances com reglamentàriament s'establisca, el qual procedirà a la seua inscripció, després de comprovar l'adequació a les normes vigents.

3. La relació de membres del consell d'administració, de la comissió de control i de la resta d'òrgans previstos en l'article 16.2, així com la persona titular de la direcció general, tindrà caràcter públic i serà accesible des del portal de transparència de la Generalitat.

 

Secció 3ª. Comissions del Consell ****[40]****

 

**Article 47. Comissió d'inversions** ****[41]****

1. El consell d'administració de la caixa d'estalvis constituirà en el seu si una comissió d'inversions que tindrà la funció d'informar el consell sobre les inversions i desinversions de caràcter estratègic i estable que efectue la caixa, ja siga directament o a través d'entitats del seu mateix grup, així com la viabilitat financera de les esmentades inversions i la seua adequació als pressupostos i plans estratègics d'esta.

2. La comissió d'inversions estarà formada per tres persones designades per l'assemblea general entre les persones membres del consell d'administració, atenent a la seua capacitat tècnica i experiència professional. La persona que ocupe la presidència de la comissió serà un vocal independent.

3. La comissió d'inversions remetrà anualment al consell d'administració un informe en què, almenys, haurà d'incloure's un resum de les inversions i desinversions a les quals al·ludix l'apartat 1. Igualment, s'inclourà en l'informe anual una relació i el sentit dels informes emesos per l'esmentada comissió. Este informe s'incorporarà a l'informe de govern corporatiu de la caixa d'estalvis. Així mateix, els informes emesos per l'esmentada comissió hauran de remetre's a l'Institut Valencià de Finances.

4. El règim de funcionament de la comissió d'inversions serà establit pels estatuts de la caixa i el seu reglament intern.

 

**Article 48. Comissió de retribucions i nomenaments** ****[42]****

1. El consell d'administració de la caixa d'estalvis constituirà en el seu si una comissió de retribucions i nomenaments que tindrà les funcions següents:

a) Informar la política general de dietes i retribucions per a les persones membres del consell d'administració i de la comissió de control, per a la persona que ocupe la presidència executiva, si és el cas, i la resta de personal directiu, així com per a la resta d'òrgans previstos en l'article 16.2, i vetlar per l'observança de la dita política.

b) Garantir el compliment dels requisits que preveu esta llei per a les persones membres del seu consell d'administració i comissió de control, així com per a la persona titular de la direcció general o assimilada, i per a les persones que assumisquen funcions de control intern o ocupen llocs claus per al desenrotllament diari de l'activitat bancària.

Dels acords adoptats en relació amb les esmentades funcions, la comissió haurà d'informar l'Institut Valencià de Finances.

2. La comissió estarà formada per tres persones, triades per l'assemblea general entre les que tinguen la condició de vocals del consell d'administració. Almenys la meitat de les seues persones membres i, en tot cas, la persona que ocupe la presidència, seran independents.

3. Qualsevol membre dels òrgans de govern haurà de comunicar a esta comissió tota situació de conflicte, directe o indirecte, que poguera tindre amb els interessos de la caixa i amb el compliment de la seua funció economicosocial. En cas de conflicte, la persona afectada per este haurà d'abstindre's d'intervindre en l'operació de què es tracte.

4. El règim de funcionament de la comissió serà establit pels estatuts de la caixa i el seu reglament intern.

 

Secció 4.ª Govern corporatiu ****[43]****

 

**Article 48 bis. Informe de govern corporatiu i de remuneracions** ****[44]****

La caixa d'estalvis haurà de fer públic amb caràcter anual un informe de govern corporatiu i un informe sobre remuneracions, el contingut mínim del qual serà l'establit per la legislació bàsica de l'Estat. Ambdós informes seran objecte de comunicació a l'Institut Valencià de Finances.

 

**Article 48 ter** ****[45]****

 

CAPITOL VI. Drets de representació dels quotapartícips ****[46]****

 

**Article 48 quater**

 

**Article 48 quinquies**

 

**Article 48 sexies**

 

TÍTOL III. Règim d'actuació i control

 

CAPÍTOL I. Control administratiu, règim econòmic i obra beneficosocial

 

**Article 49**

1. La publicitat realitzada per les caixes d'estalvis amb domicili social a la Comunitat Valenciana, que tinga continguts economicofinancers, haurà de ser sotmesa a l'autorització prèvia de l'Institut Valencià de Finances, en els termes que es prevegen reglamentàriament. La publicitat que manque dels dits continguts serà objecte de comunicació prèvia al referit Institut.

2. Les emissions de valors negociables, tant de les caixes d'estalvis com de les societats que conformen el seu grup consolidable, que es pretenguen computar a efectes del compliment de la normativa estatal sobre recursos propis, seran objecte de comunicació prèvia a l'Institut Valencià de Finances

 

**Article 50. Règim econòmic** ****[47]****

1. La política de distribució d'excedents de les caixes d'estalvis amb domicili social a la Comunitat Valenciana haurà d'estar presidida per la defensa i salvaguarda dels fons rebuts del públic i orientada cap al reforçament dels seus recursos propis.

2. Les caixes d'estalvis destinaran la totalitat dels excedents que no s'apliquen a reserves, o fons de previsió no imputables a riscos específics, a la dotació d'un fons per a l'obra social. El dit fons podrà tindre com a destinataris els impositors i impositores, el personal de la caixa i col·lectius necessitats, així com dedicar-se a finalitats d'interés públic del seu territori d'implantació.

 

**Article 51** ****[48]****

 

**Article 52**

Correspon a l'Institut Valencià de Finances l'autorització, si s'escau, dels acords adoptats per l'Assemblea General relatius a la distribució de l'excedent obtingut i el pressupost anual per a l'Obra Benèfica i Social.

 

**Article 53**

Les caixes d'estalvis amb domicili social a la Comunitat Valenciana sotmetran a auditoria externa els seus comptes anuals, i hauran de remetre una còpia de l'informe a l'Institut Valencià de Finances, el qual, fent ús de les seues competències, podrà demanar dels auditors tota la informació que considere necessària. Així mateix, haurà de remetre's una còpia de l'informe complementari al d'auditoria dels comptes anuals de les entitats de crèdit, així com l'informe de debilitats significatives de control intern.

 

**Article 54**

Les caixes d'estalvis amb domicili social a la Comunitat Valenciana comunicaran a l'Institut Valencià de Finances les obertures, els trasllats, les cessions, els traspassos i els tancaments d'oficines situades dins i fora del territori d'aquesta.

 

CAPÍTOL II. Inspecció i règim sancionador

 

**Article 55**

1. Sense perjudici de les facultats que corresponen al Ministeri d'Economia i Hisenda i al Banc d'Espanya, i en el marc de la legislació bàsica de l'Estat, l'Institut Valencià de Finances exercirà les funcions de disciplina, inspecció i sanció respecte de les activitats realitzades en el seu territori per les caixes d'estalvis. En particular, l'Institut Valencià de Finances vetlarà pel compliment de la normativa en matèria de transparència de les operacions financeres i protecció de la clientela de les caixes d'estalvis.

2. En matèria de disciplina i inspecció, l'Institut Valencià de Finances podrà subscriure convenis amb el Banc d'Espanya.

 

**Article 56**

1. Incorreran en responsabilitat administrativa les caixes d'estalvis quan per acció o omissió infringesquen les normes imperatives d'ordenació i disciplina emanades de l'Estat o de la Generalitat Valenciana. En tot cas, l'entitat de crèdit en qüestió podrà exercir les corresponents accions de naturalesa civil o penal contra les persones individuals que realitzen funcions de direcció o administració.

2. Incorreran, també, en responsabilitat administrativa sancionable els qui ocupen càrrecs d'administració o de direcció, quan en la seua conducta s'aprecie un ànim dolós o negligència directament determinant de la infracció greu o molt greu comesa per l'entitat.

3. La responsabilitat administrativa exigible dels membres de la Comissió de Control serà l'establerta en l'article 67 d'aquesta llei.

 

**Article 57**

La responsabilitat administrativa a què fa referència l'article anterior és independent de la que pogués correspondre per la concurrència de delictes o faltes penals.

 

**Article 58**

En consideració a la gravetat les infraccions de les normes d'ordenació i disciplina es classifiquen en molt greus, greus i lleus.

 

**Article 59**

Constitueixen infraccions molt greus:

a) La realització dels actes que a continuació es detallen, sense autorització quan esta siga preceptiva, sense observar les condicions bàsiques fixades en esta, o obtindre per mitjà de declaracions falses o per un altre mitjà irregular:

Primer. Començar les seues activitats abans d'estar habilitada la caixa d'estalvis per a això.

Segon. Les operacions previstes en l'apartat 1 de l'article 13 d'esta llei.

Tercer. L'execució d'acords de dissolució i liquidació.

Quart. La distribució d'excedents i pressupost per a l'obra beneficosocial.

b) L'exercici d'activitats alienes al seu objecte exclusiu legalment determinat, llevat que tinga un caràcter merament ocasional o aïllat.

c) La realització d'actes o operacions prohibides per normes d'ordenació i disciplina amb rang de llei o amb incompliment dels requisits establerts en elles, llevat que tinguen caràcter excepcional.

d) L'incompliment de l'obligació de sotme-tre els comptes anuals a auditoria de comptes d'acord amb la legislació vigent en la matèria.

e) La negativa o resistència a l'actuació inspectora, sempre que hi haja requeriment exprés i per escrit sobre això.

f) La falta de tramesa a l'Institut Valencià de Finances de totes aquelles dades o documents que se li hagen de trametre o requeresca en l'exercici de les seues funcions, o la manca de veracitat en aquests, quan amb això es dificulte l'apreciació de la solvència de l'entitat.

g) L'incompliment del deure de veracitat informativa deguda als clients i al públic en general, sempre que, pel nombre d'afectats o per la importància de la informació, aquest incompliment puga estimar-se com a especialment rellevant.

h) La realització d'actes fraudulents o la utilització de persones físiques o jurídiques interposades amb la finalitat d'aconseguir un resultat l'obtenció directa del qual implicaria la comissió, almenys, d'una infracció greu.

i) Presentar deficiències en l'organització administrativa i comptable, o en els procediments de control intern, inclosos els relatius a la gestió dels riscos, quan les dites deficiències posen en perill la solvència o la viabilitat de l'entitat.

 

**Article 60**

Constitueixen infraccions greus:

a) La realització d'actes o operacions sense autorització quan aquesta siga preceptiva o sense observar les condicions bàsiques d'aquesta, llevat els casos en què això supose la comissió d'una infracció molt greu, d'acord amb el paràgraf a) de l'article anterior.

b) L'exercici merament ocasional o aïllat d'activitats alienes al seu objecte exclusiu legalment determinat.

c) La realització merament ocasional o aïllada d'actes o operacions prohibides per normes d'ordenació i disciplina amb rang de llei, o amb incompliment dels requisits establerts en elles.

d) La realització d'actes o operacions amb incompliment de les normes en matèria de transparència de les operacions financeres i protecció de la clientela.

e) La realització d'actes o operacions prohibits per normes reglamentàries d'ordenació i disciplina o amb incompliment dels requisits establerts en elles, llevat que tinguen un caràcter excepcional.

f) L'incompliment de les condicions i dels requisits exigits per la normativa corresponent en les operacions creditícies que gaudesquen de subvenció d'interessos o altres ajudes públiques.

g) La falta de tramesa a l'Institut Valencià de Finances de les dades o documents que se li hagen de trametre o que ell mateix requeresca en l'exercici de les seues funcions, i la falta de veracitat en aquests, llevat que això supose la comissió d'una infracció molt greu.

h) La falta de comunicació per part dels administradors a l'Assemblea General d'aquells fets o circumstàncies la comunicació dels quals a aquesta haja estat ordenada per l'òrgan administratiu facultat per a això.

i) L'incompliment del deure de veracitat informativa deguda als clients o al públic en general, quan no hi concórreguen les circumstàncies a què fa referència el paràgraf g) de l'article anterior.

j) La realització d'actes fraudulents o la utilització de persones físiques o jurídiques interposades amb la finalitat d'aconseguir un resultat contrari a les normes d'ordenació i disciplina, sempre que aquesta conducta no estiga compresa en el paràgraf h) de l'article anterior.

k) L'incompliment de les obligacions imposades per les normes en matèria de processos electorals per a l'elecció i designació dels membres dels òrgans de govern de les caixes d'estalvis.

l) L'incompliment de la normativa específica sobre l'Obra Benèfica i Social, pel que fa a la destinació dels fons disponibles.

m) Presentar deficiències en l'organització administrativa i comptable, o en els procediments de control intern, inclosos els relatius a la gestió de riscos, una vegada haja transcorregut el termini concedit a l'efecte per a la seua esmena per les autoritats competents, i sempre que això no constituïsca infracció molt greu.

n) L'incompliment de la normativa específica sobre dietes i retribucions dels membres dels òrgans de govern. ****[49]****

 

**Article 61**

Constitueixen infraccions lleus les infraccions de preceptes d'obligada observança per les caixes d'estalvis inclosos en normes d'ordenació i disciplina que no estiguen compresos en el dos articles anteriors.

 

**Article 62**

Les infraccions administratives comeses per les caixes d'estalvis o per les persones que tinguen càrrecs d'administració o direcció en aquestes seran sancionades d'acord amb el que estableix aquesta llei i la legislació estatal en matèria de disciplina i intervenció de les entitats de crèdit.

 

**Article 63**

1. Per a graduar les sancions s'atendrà els criteris següents:

a) La gravetat dels fets.

b) La importància dels perjudicis ocasionats o del perill provocat.

c) La repercussió en el sistema financer.

d) La incidència en l'economia de la Comunitat Valenciana.

2. En cas de reiteració s'imposaran les sancions corresponents en el seu grau més alt. Hi ha reiteració quan el subjecte infractor haja estat sancionat amb caràcter ferm per infracció de la mateixa classe en els cinc anys anteriors, tractant-se d'infraccions greus o molt greus, o en els dos anteriors quan es tracte d'infraccions lleus.

 

**Article 64**

La imposició de qualsevol de les sancions previstes en aquest capítol exigirà la incoació prèvia d'expedient, que es tramitarà d'acord amb la normativa vigent, i en el qual es donarà audiència als interessats. En el cas d'infraccions lleus, l'expedient esmentat podrà ser sumari, sense que això supose en cap cas la inobservança del tràmit d'audiència a l'interessat.

 

**Article 65**

La competència per a instruir els expedients i imposar les sancions corresponents es regirà per les regles següents:

a) La instrucció dels expedients, en qualsevol cas, i la imposició de sancions per infraccions lleus correspondrà a l'Institut Valencià de Finances.

b) La imposició de sancions per infraccions greus i molt greus correspondrà al conseller d'Economia, Hisenda i Administració Pública, llevat del cas de revocació de l'autorització administrativa, que sols podrà ser imposada pel Govern Valencià.

 

**Article 66**

Les infraccions molt greus i les greus prescriuran als cinc anys i les lleus, als dos. El termini de prescripció es comptarà des de la data en què s'haja comès la infracció i s'interromprà des que el procediment es dirigesca contra l'infractor, i tornarà a córrer de nou quan aquell es paralitze o acabe sense sanció.

 

**Article 67. Infraccions** ****[50]****

1. Per a la determinació de la responsabilitat administrativa dels membres de la Comissió de Control de les caixes d'estalvis, es tindran en compte, en la mesura que resulte d'aplicació, la legislació estatal en matèria de disciplina i intervenció d'entitats de crèdit, i en particular, les disposicions contingudes en aquest article.

2. Constitueixen infraccions molt greus dels membres de la Comissió de Control de les caixes d'estalvis:

a) La negligència greu i persistent en l'exercici de les funcions que tinguen legalment encomanades.

b) No proposar a l'assemblea general la suspensió d'acords adoptats pel consell d'administració quan estos infringisquen manifestament la llei i afecten injustament i greument la situació patrimonial, els resultats, el crèdit de la caixa d'estalvis o els seus impositors i impositores o clients, o no requerir en tals casos la persona que ocupe la presidència de la caixa d'estalvis perquè convoque assemblea general amb caràcter extraordinari. ****[51]****

3. Constitueixen infraccions greus:

a) La negligència greu en l'exercici de les funcions que legalment tenen encomanades, si no constitueix infracció molt greu.

b) La falta de tramesa a l'Institut Valencià de Finances de les dades o informes que han de fer-li arribar o que aquest requeresca en l'exercici de les seues funcions, o la seua tramesa amb notori retard.

c) La comissió d'irregularitats greus en els processos electorals per a l'elecció i designació dels membres dels òrgans de govern.

d) No proposar a l'assemblea general la suspensió d'acords adoptats pel consell d'administració quan la comissió entenga que vulneren les disposicions vigents o afecten injustament i greument la situació patrimonial, els resultats, el crèdit de la caixa d'estalvis o els seus impositors i impositores o clients, sempre que això no constituïsca infracció molt greu, o no requerir, en tals casos, la persona que ocupe la presidència de la caixa d'estalvis perquè convoque assemblea general amb caràcter extraordinari. ****[52]****

e) La percepció d'ingressos econòmics que vulneren el que hi ha previst en esta llei. ****[53]****

4. Constitueixen infraccions lleus imputables als membres de les comissions de control l'incompliment per aquestes de qualssevol obligacions que no constituesquen infracció molt greu o greu, i la falta reiterada d'assistència d'aquests a les reunions de les comissions esmentades.

5. Les infraccions administratives comeses pels membres de la Comissió de Control seran sancionades d'acord amb la legislació estatal vigent en el moment de la comissió.

 

CAPÍTOL III. Mesures cautelars

 

**Article 68**

Sense perjudici de les facultats corresponents al Banc d'Espanya, quan una caixa d'estalvis es trobe en una situació d'excepcional gravetat que pose en perill l'efectivitat del seus recursos propis o la seua estabilitat, liquiditat o solvència, podrà acordar-se d'ofici o a petició de la mateixa entitat, la intervenció d'aquesta o la substitució provisional dels seus òrgans d'administració o direcció fins que siga superada aquesta situació.

 

**Article 69**

La intervenció o substitució prevista en l'article anterior serà acordada, si s'escau, pel conseller d'Economia, Hisenda i Administració Pública, amb l'audiència prèvia de la caixa d'estalvis afectada. Aquesta audiència no serà necessària, tanmateix, quan haja precedit petició de l'entitat, o el retard que aquest tràmit previsiblement originaria comprometa greument l'efectivitat de la mesura o els interessos econòmics afectats.

 

CAPÍTOL IV. Informació i secret professional

 

**Article 70. Informació** ****[54]****

Les caixes d'estalvis amb domicili social a la Comunitat Valenciana estaran obligades a remetre a l'Institut Valencià de Finances, en la forma que este determine, qualsevol classe d'informació que se'ls requerisca sobre la seua activitat i gestió.

 

**Article 71**

1. En l'exercici de la funció d'inspecció de les caixes d'estalvis, l'Institut Valencià de Finances col·laborarà amb les autoritats que tinguen encomanades funcions similars, i podran intercanviar informacions, la qual cosa exigirà en tot cas que les autoritats de destinació estiguen sotmeses al secret professional.

2. Les dades i documents de les caixes d'estalvis que es troben en poder de l'Institut Valencià de Finances tindran caràcter reservat. La reserva s'entendrà alçada des del moment en què els interessats facen públics els fets a què aquella es referesca.

3. l'Institut Valencià de Finances no podrà publicar, comunicar ni exhibir a tercers les dades o documents reservats, llevat dels supòsits següents:

a) Quan l'interessat consenta expressament la difusió, publicació o comunicació de les dades.

b) La publicació de dades agregades a efectes estadístics, o les comunicacions en forma sumària o agregada, de manera que les entitats individuals no puguen ser identificades ni tan sols indirectament.

c) Les informacions sol·licitades per qualsevol òrgan, institució, autoritat o persona, quan aquests requeriments estiguen emparats en una norma de rang legal.

4. Qualsevol persona que haja tingut coneixement, per raó del seu càrrec o ocupació, de dades de caràcter reservat sobre les caixes d'estalvis està obligada a guardar secret. L'incompliment d'aquesta obligació determinarà les responsabilitats penals i les altres previstes per les lleis.

5. Les persones o entitats que reben de l'Institut Valencià de Finances informació de caràcter reservat quedaran subjectes al secret professional i no podran utilitzar-la sinó en el marc del compliment de les funcions que tinguen legalment encomanades

 

TÍTOL IV. Fundacions sorgides per transformació de caixes d'estalvis i fundacions obra social ****[55]****

 

CAPÍTOL I. Naturalesa

 

**Article 72. Fundacions sorgides per transformació de caixes d'estalvis** ****[56]****

1. Sense perjuí de la normativa bàsica de l'Estat aplicable a les fundacions bancàries, tant a estes com a les fundacions ordinàries sorgides per transformació d'una caixa d'estalvis amb domicili social a la Comunitat Valenciana, els àmbits d'actuació principal de la qual siguen els de la dita comunitat autònoma, els serà aplicable la normativa reguladora de les fundacions de la Comunitat Valenciana, amb les especialitats indicades en els apartats següents.

2. La finalitat d'estes fundacions serà l'atenció i el desenrotllament de les activitats pròpies de l'obra social de les caixes d'estalvis, així com la del mont de pietat, en el cas que les caixes de què procedisquen realitzaren esta última activitat.

3. El patronat, com a màxim òrgan de govern d'estes fundacions, exercirà les seues funcions en benefici exclusiu dels interessos de la fundació i del compliment de la seua funció social. La seua composició i regulació haurà de preveure les peculiaritats següents:

a) El patronat estarà integrat per persones físiques de reconegut prestigi professional en les matèries relacionades amb el compliment dels fins socials de la fundació i per persones jurídiques que representen interessos socials i col·lectius rellevants en el seu àmbit d'actuació o aporten, de manera significativa, recursos a la fundació. La persona titular de la conselleria competent en matèria d'hisenda podrà designar un membre del patronat.

b) Les persones membres del patronat hauran de reunir els requisits d'honorabilitat comercial i professional, entenent que estos es complixen si no estan incursos en cap de les situacions previstes en el paràgraf a de l'article 19.

c) Les persones membres del patronat seran nomenades per un període de sis anys, i poden ser reelegides. No obstant això, no podran exercir el càrrec durant un període superior a 12 anys, i podran ser triades novament quan hagen transcorregut 8 anys des del compliment de l'últim període. La renovació del patronat es realitzarà a parts iguals, cada tres anys. En el cas de membres nomenats per raó del seu càrrec, la duració del mandat serà indefinida i cessaran quan deixen de tindre el dit càrrec.

4. Estes fundacions hauran de nomenar una persona que ocupe la gerència que posseïsca, a juí del patronat, els coneixements i l'experiència específics per a l'exercici de les seues funcions i s'ocupe, amb la deguda diligència, de la gestió ordinària i administrativa de les activitats de la fundació. En cap cas, la dita persona podrà ser membre del patronat.

5. Els comptes anuals d'estes fundacions hauran d'adaptar-se al model normal i ser sotmeses a auditoria externa.

6. Les autoritzacions, oposicions o ratificacions del protectorat i la resta d'actes inscriptibles, relatius al seu règim econòmic, així com els estatuts i les seues modificacions, la fusió, extinció i liquidació de la fundació, requeriran un informe previ de l'Institut Valencià de Finances, que serà sol·licitat pel protectorat de fundacions.

L'informe de l'Institut haurà de ser emés en el termini d'un mes des de la recepció de la sol·licitud. Si no s'emet en el termini assenyalat, el protectorat podrà prosseguir les actuacions i continuar la tramitació de l'expedient. La sol·licitud d'este informe no suspendrà el transcurs del termini màxim legal per a resoldre i notificar, establit per la normativa sobre fundacions.

7. L'Institut Valencià de Finances podrà efectuar les inspeccions que siguen necessàries a estes fundacions respecte de l'activitat que realitzen, del resultat de les quals haurà d'informar el protectorat per al millor compliment de les funcions d'este. Així mateix, podrà requerir la remissió de qualsevol classe d'informació relativa a la seua activitat i gestió.

 

CAPÍTOL II. Finalitats

 

**Article 73. Fundacions obra social** ****[57]****

1. Les fundacions de l'obra social de les caixes d'estalvis o fundacions obra social, que siguen creades per caixes d'estalvis per a la gestió i l'administració de la totalitat o d'una part de l'obra social, estaran subjectes al que disposen els apartats 3 a 7, ambdós inclosos, de l'article anterior.

2. Competix a l'assemblea general de les caixes d'estalvis l'aprovació de la constitució, la fusió i l'extinció de les fundacions de la seua obra social, així com dels seus estatuts i modificacions posteriors, sense perjuí de les funcions inherents al patronat d'estes fundacions.

3. El règim jurídic establit en l'apartat 1 serà també aplicable a les fundacions obra social, creades per una caixa d'estalvis, encara que esta s'haja dissolt o transformat en fundació ordinària o bancària.

 

CAPÍTOL III. Òrgans

 

**Article 74** ****[58]****

 

**Article 75** ****[59]****

 

CAPÍTOL IV ****[60]****

 

**Artículo 76**

 

TÍTOL V. Caixes d'estalvis foranes ****[61]****

 

**Article 77**

 

DISPOSICIONS ADDICIONALS

 

**Primera. Obligacions d'informació** ****[62]****

1. A més de les caixes d'estalvis amb domicili social a la Comunitat Valenciana, les entitats de crèdit, quant a les activitats realitzades en l'àmbit territorial de la Comunitat Valenciana, i en els termes que establisca l'Institut Valencià de Finances, estaran obligades a comunicar i informar este sobre:

a) Les obertures, els trasllats, les cessions, els traspassos i els tancaments d'oficines.

b) El volum de negoci, per províncies, mantingut a la Comunitat Valenciana, amb caràcter trimestral.

c) Facilitar la informació que, fent ús de les seues competències de control i inspecció, els sol·licite, en especial la referida al compliment de la normativa en matèria de transparència de les operacions financeres i protecció de la clientela.

2. L'incompliment en la remissió de la informació, a què es referix esta disposició addicional, s'assimilarà a la infracció tipificada en l'article 60.g

 

**Segona. Recurs d'alçada** ****[63]****

Els actes administratius que dicte l'Institut Valencià de Finances en l'exercici de les funcions de control, inspecció i disciplina de les entitats de crèdit, així com les sancions que impose, si és el cas, seran susceptibles de recurs d'alçada davant de la persona titular de la conselleria competent en matèria d'hisenda.

 

**Tercera. Pròrroga excepcional de mandat** ****[64]****

Sense perjuí del que disposa l'article 20.1, de la present llei, excepcionalment i per causes justificades, l'Institut Valencià de Finances, a petició de la caixa d'estalvis, podrà autoritzar la permanència transitòria de les persones membres dels òrgans de govern de la caixa d'estalvis que han complit el termini per al qual van ser designades, fins a la data de l'assemblea general en què s'incorporen les noves persones membres. No obstant això, en cap cas podran transcórrer més de tres mesos entre la data de compliment de mandat i la de l'esmentada assemblea general.

 

**Quarta. Reglament de les Caixes d'Estalvis**

Totes les referències que en aquesta llei es realitzen al Reglament de les Caixes d'Estalvis han d'entendre's fetes al Reglament del procediment regulador del sistema de designacions i eleccions dels membres dels òrgans de govern.

 

**Quinta. Federació Valenciana de Caixes d'Estalvis** ****[65]****

1. Quan el nombre de caixes d'estalvis, amb domicili social a la Comunitat Valenciana, siga igual o superior a dos podran integrar-se en una federació, i tindrà la representació conjunta d'esta. L'esmentada federació tindrà personalitat jurídica pròpia i plena capacitat per al desenrotllament de les activitats dirigides al compliment dels seus fins.

2. El seu funcionament es regirà per allò que s'ha preceptuat en les normes de desplegament d'esta llei, així com pels seus estatuts.

 

DISPOSICIONS TRANSITÒRIES ****[66]****

 

**Primera.**

 

**Segona.**

 

**Tercera.**

 

DISPOSICIÓ FINAL

 

**Única. Habilitació de desplegament reglamentari**

S'autoritza el Govern Valencià per a dictar les disposicions reglamentàries necessàries per a l'aplicació i el desplegament d'aquesta llei.

 

València, 1 d'abril de 1997

 

El president de la Generalitat Valenciana,

EDUARDO ZAPLANA HERNÁNDEZ-SORO

 

El conseller d'Economia, Hisenda i Administració Pública,

JOSÉ LUIS OLIVAS MARTÍNEZ

 

 

---

****[1]****Redactada de conformitat amb el que disposa la [**Llei 10/2003, de 3 d'abril, de la Generalitat**](http://www.docv.gva.es/index.php?id=26&sig=1641/2003&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26SOLO_NUMERO_DISPOSICION%3D10%26ANYO_DISPOSICION%3D2003), de Modificació del Text Refós de la Llei sobre Caixes d'Estalvis (Diari Oficial núm. 4476, de 08.04.2003) i el [**Decret Llei 4/2010, de 30 de desembre, del Consell**](http://www.docv.gva.es/index.php?id=26&sig=000001/2011&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecret-Llei%26SOLO_NUMERO_DISPOSICION%3D4%26ANYO_DISPOSICION%3D2010), pel que es modifica el Text Refós de la Llei sobre Caixes d'Estalvis (Diari Oficial núm. 6430, de 03.01.2011). Tinga's en compte que les referències al Conseller d'Economia, Hisenda i Administració Pública, o al Conseller d'Economia i Hisenda, s'entendran fetes al conseller competent en matèria d'economia.

****[2]****Redacció que en fa la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015), de modificació del Text Refós de la Llei sobre Caixes d'Estalvis, aprovat pel Decret Legislatiu 1/1997, de 23 de juliol, del Consell (Diari Oficial núm. 7500 de 08.04.2015) Ref. Base de dades 002990/2015.

****[3]****Redacció que en fa la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[4]****Redacció que en fa la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[5]****Denominació de l’article 13 que en fa la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[6]****Redacció que en fa la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[7]****Derogat per la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[8]****Derogat per la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[9]****Redacció que en fa la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[10]****Redacció que en fa la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[11]****Redacció que en fa la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[12]****Redacció que en fa la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[13]****Redacció que en fa la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[14]****Redacció que en fa la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[15]****Redacció que en fa la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[16]****Redacció que en fa la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[17]****Redacció que en fa la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[18]****Redacció que en fa la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[19]****Redacció que en fa la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[20]****Derogat per la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[21]****Redacció que en fa la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[22]****Redacció que en fa la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[23]****Redacció que en fa la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[24]****Redacció que en fa la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[25]****Redacció que en fa la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[26]****Derogat per la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[27]****Redacció que en fa la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[28]****Redacció que en fa la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[29]****Redacció que en fa la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[30]****Redacció que en fa la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[31]****Redacció que en fa la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[32]****Redacció que en fa la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[33]****Redacció que en fa la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[34]****Redacció que en fa la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[35]****Redacció que en fa la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[36]****Redacció que en fa la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[37]****Redacció que en fa la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[38]****Redacció que en fa la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[39]****Redacció que en fa la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[40]****Redacció que en fa la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[41]****Redacció que en fa la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[42]****Redacció que en fa la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[43]****Redacció que en fa la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[44]****Redacció que en fa la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[45]****Derogat per la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[46]****Derogat per la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[47]****Redacció que en fa la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[48]****Derogat per la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[49]****Nou apartat introduït per la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[50]****Denominació de l’article 67 que en fa la **[Llei 13/2016, de 29 de desembre](http://www.dogv.gva.es/index.php?id=26&sig=009919/2016&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D009919/2016)**, de mesures fiscals, de gestió administrativa i financera, i d'organització de la Generalitat (Diari Oficial núm. 7948 de 31.12.2016) Ref. Base de dades 009919/2016.

****[51]****Redacció que en fa la **[Llei 13/2016, de 29 de desembre](http://www.dogv.gva.es/index.php?id=26&sig=009919/2016&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D009919/2016)**.

****[52]****Redacció que en fa la **[Llei 13/2016, de 29 de desembre](http://www.dogv.gva.es/index.php?id=26&sig=009919/2016&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D009919/2016)**.

****[53]****Nou apartat introduït per la **[Llei 13/2016, de 29 de desembre](http://www.dogv.gva.es/index.php?id=26&sig=009919/2016&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D009919/2016)**.

****[54]****Redacció que en fa la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[55]****Denominació del Títol IV que en fa la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[56]****Redacció que en fa la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[57]****Redacció que en fa la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[58]****Derogat per la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[59]****Derogat per la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[60]****Capítol derogat per la disposició derogatòria segona de la [**Llei 9/2011, de 26 de desembre**](http://www.docv.gva.es/index.php?id=26&sig=012938/2011&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26SOLO_NUMERO_DISPOSICION%3D9%26ANYO_DISPOSICION%3D2011), de Mesures Fiscals, de Gestió Administrativa i Financera, i d'Organització de la Generalitat (Diari Oficial núm. 6680 de 28.12.2011) Ref. Base de dades 012938/2011.

****[61]****Derogat per la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[62]****Redacció que en fa la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[63]****Redacció que en fa la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[64]****Redacció que en fa la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[65]****Nova disposició addicional introduïda per la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).

****[66]****Derogades per la [**Llei 4/2015, de 2 d'abril, de la Generalitat**](http://www.dogv.gva.es/index.php?id=26&sig=002990/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D002990/2015).


Còpia Permalink ELI